
Mae cofnod catalog ar gyfer y teitl hwn ar gael gan y Llyfrgell Brydeinig.


Gwneud y gorau o’r llyfr hwn

Mae’n rhaid i bawb benderfynu ar ei strategaeth adolygu ei hun, ond mae’n hanfodol edrych eto ar eich gwaith, ei ddysgu a phrofi eich dealltwriaeth. Bydd y Nodiadau Adolygu hyn yn eich helpu chi i wneud hynny mewn ffordd drefnus, fesul testun. Defnyddiwch y llyfr hwn fel sail i’ch gwaith adolygu – gallwch chi ysgrifennu arno i bersonoli eich nodiadau a gwirio eich cynnydd drwy roi tic wrth ymyl pob adran wrth i chi adolygu.

Ticio i dracio eich cynnydd

Defnyddiwch y rhestr wirio adolygu ar dudalennau iv a v i gynllunio eich adolygu, fesul testun. Ticiwch bob blwch pan fyddwch chi wedi:


•  adolygu a deall y testun

•  profi eich hun

•  ymarfer y cwestiynau enghreifftiol a mynd i’r wefan i wirio eich atebion.



Gallwch chi hefyd gadw trefn ar eich adolygu drwy roi tic wrth ymyl pennawd pob testun yn y llyfr. Efallai y bydd yn ddefnyddiol i chi wneud eich nodiadau eich hun wrth i chi weithio drwy bob testun.

Nodweddion i’ch helpu chi i lwyddo

Diffiniadau a geiriau allweddol

Rydyn ni’n rhoi diffiniadau clir a chryno o dermau allweddol hanfodol pan fyddan nhw’n ymddangos am y tro cyntaf. Mae geiriau allweddol o’r fanyleb yn cael eu hamlygu mewn print trwm drwy’r llyfr cyfan.

Cyngor

Rydyn ni’n rhoi cyngor gan arbenigwyr drwy’r llyfr cyfan i’ch helpu chi i wella eich techneg arholiad er mwyn rhoi’r cyfle gorau posibl i chi yn yr arholiad.

Profi eich hun

Cwestiynau byr yw’r rhain sy’n gofyn am wybodaeth, a dyma’r cam cyntaf i chi brofi faint rydych chi wedi’i ddysgu. Mae’r atebion yng nghefn y llyfr.

Mae’r symbol hwn yn golygu bod y testun yn ymwneud â deunydd haen uwch.

Crynodeb

Mae’r crynodebau yn rhoi rhestr o bwyntiau bwled i’w gwirio’n gyflym ar gyfer pob testun.

Cwestiynau enghreifftiol

Rydyn ni’n rhoi cwestiynau enghreifftiol ar gyfer pob testun. Defnyddiwch nhw i atgyfnerthu eich adolygu ac i ymarfer eich sgiliau arholiad.

Gwefan

Ewch i’r wefan ganlynol i wirio eich atebion i’r cwestiynau enghreifftiol:

www.hoddereducation.co.uk/fynodiadauadolygu

Fy rhestr wirio adolygu

Uned 1

1   Celloedd a symudiad ar draws cellbilenni

Microsgopau a chelloedd

Celloedd arbenigol a threfniadaeth y corff

Trylediad, osmosis a chludiant actif

Ensymau

2   Resbiradaeth a’r system resbiradol mewn bodau dynol

Resbiradaeth aerobig ac anaerobig

Y system resbiradol ac anadlu 1

Y system resbiradol ac anadlu 2

Ysmygu a’r ysgyfaint

3   Treuliad a’r system dreulio mewn bodau dynol

Proses treuliad

Treulio gwahanol foleciwlau bwyd

Y system dreulio

Ensymau treulio

Amsugno bwyd, a’r deiet

4   Y system cylchrediad gwaed mewn bodau dynol

Gwaed a’r system cylchrediad gwaed

Y galon

Rhydwelïau, gwythiennau a chapilarïau

Clefyd cardiofasgwlar

5   Planhigion a ffotosynthesis

Cyflwyniad i ffotosynthesis

Mwy am ffotosynthesis

Adeiledd deilen

Cludiant mewn planhigion

Yr angen am fwynau

6   Ecosystemau, cylchredau maetholion ac effaith dyn ar yr amgylchedd

Llif egni yn yr amgylchedd

Lefelau troffig

Pyramidiau ecolegol

Micro-organebau mewn ecosystemau

Cylchredau maetholion, cadwraeth ac arferion ffermio

Llygredd

Uned 2

7   Amrywiaeth bywyd

Dosbarthiad a bioamrywiaeth

Bioamrywiaeth a sefydlogrwydd

Cael data am fioamrywiaeth – samplu

Cael data am fioamrywiaeth – poblogaethau anifeiliaid

Poblogaethau anifeiliaid, rhywogaethau estron a rheoli biolegol

8   Cellraniad a chelloedd bonyn

Genynnau, cromosomau, cellraniad a chelloedd bonyn

Mitosis a meiosis

9   DNA ac etifeddiad

DNA a genynnau

Proffilio genynnol ac etifeddiad

Rhyw ac addasiadau genynnol

10 Amrywiad ac esblygiad

Amrywiad a chlefydau etifeddol

Esblygiad

Detholiad naturiol

Mapio’r genom dynol

11 Ymateb a rheoli

Y system nerfol a chyd-drefniant

Ymatebion planhigion a’r llygad

Homeostasis

12 Arennau a homeostasis

Y system ysgarthu a’r arennau

Proses ysgarthiad yn yr arennau

Trin clefyd yr arennau

13 Micro-organebau a chlefydau

Microbioleg sylfaenol

Tyfu micro-organebau

Microbioleg gymhwysol

Pathogenau a chlefydau

Y system imiwnedd

Antigenau, gwrthgyrff a brechu

Arch-fygiau

Cyffuriau meddyginiaethol a gwrthgyrff monoclonaidd

Atebion Profi eich hun

Geirfa

Atebion i’r cwestiynau enghreifftiol:

www.hoddereducation.co.uk/fynodiadauadolygu


Y cyfnod cyn yr arholiadau

6–8 wythnos i fynd


•  Dechreuwch drwy edrych ar y fanyleb – gwnewch yn siŵr eich bod chi’n gwybod yn union pa ddeunydd mae angen i chi ei adolygu a beth yw arddull yr arholiad. Defnyddiwch y rhestr wirio adolygu ar dudalennau iv a v i ddod yn gyfarwydd â’r testunau.

•  Trefnwch eich nodiadau, gan wneud yn siŵr eich bod chi wedi cynnwys popeth sydd ar y fanyleb. Bydd y rhestr wirio adolygu yn eich helpu chi i drefnu eich nodiadau fesul testun.

•  Lluniwch gynllun adolygu realistig a fydd yn caniatáu amser i chi ymlacio. Dewiswch ddyddiau ac amseroedd ar gyfer pob pwnc y mae angen i chi ei astudio, a chadwch at eich amserlen.

•  Gosodwch dargedau call i chi eich hun. Rhannwch eich amser adolygu yn sesiynau dwys o ryw 40 munud, gydag egwyl ar ôl pob sesiwn. Mae’r Nodiadau Adolygu hyn yn trefnu’r ffeithiau sylfaenol yn adrannau byr, cofiadwy er mwyn gwneud adolygu’n haws.

2–6 wythnos i fynd


•  Darllenwch drwy rannau perthnasol y llyfr hwn a chyfeiriwch at y Cyngor a’r Termau allweddol. Ticiwch y testunau wrth i chi deimlo’n hyderus amdanyn nhw. Amlygwch y testunau hynny sy’n anodd i chi ac edrychwch arnyn nhw eto’n fanwl.

•  Profwch eich dealltwriaeth o bob testun drwy weithio drwy’r cwestiynau ‘Profi eich hun’ yn y llyfr. Gwiriwch yr atebion yng nghefn y llyfr.

•  Gwnewch nodyn o unrhyw feysydd sy’n achosi problem wrth i chi adolygu, a gofynnwch i’ch athro roi sylw i’r rhain yn y dosbarth.

•  Edrychwch ar gyn-bapurau. Dyma un o’r ffyrdd gorau i chi adolygu ac ymarfer eich sgiliau arholiad. Ysgrifennwch neu paratowch gynlluniau o atebion i’r cwestiynau enghreifftiol sydd yn y llyfr hwn. Gwiriwch eich atebion ar y wefan: www.hoddereducation.co.uk/fynodiadauadolygu

•  Rhowch gynnig ar ddulliau adolygu gwahanol. Er enghraifft, gallwch chi wneud nodiadau gan ddefnyddio mapiau meddwl, diagramau corryn neu gardiau fflach.

•  Defnyddiwch y rhestr wirio adolygu i dracio eich cynnydd a rhowch wobr i’ch hun ar ôl cyflawni eich targed.

Wythnos i fynd


•  Ceisiwch gael amser i ymarfer cyn-bapur cyfan wedi’i amseru, o leiaf unwaith eto, a gofynnwch i’ch athro am adborth. Cymharwch eich gwaith yn fanwl â’r cynllun marcio.

•  Gwiriwch y rhestr wirio adolygu i wneud yn siŵr nad ydych chi wedi gadael unrhyw destunau allan. Ewch dros unrhyw feysydd sy’n anodd i chi drwy eu trafod gyda ffrind neu gael help gan eich athro.

•  Dylech chi fynd i unrhyw ddosbarthiadau adolygu y mae eich athro yn eu cynnal. Cofiwch, mae ef neu hi yn arbenigwr o ran paratoi pobl ar gyfer arholiadau.

Y diwrnod cyn yr arholiad


•  Ewch drwy’r Nodiadau Adolygu hyn yn gyflym i’ch atgoffa eich hun o bethau defnyddiol, er enghraifft y Cyngor a’r Termau allweddol.

•  Gwiriwch amser a lleoliad eich arholiad.

•  Gwnewch yn siŵr bod gennych chi bopeth sydd ei angen – beiros a phensiliau ychwanegol, hancesi papur, oriawr, potel o ddŵr, losin.

•  Cofiwch adael rhywfaint o amser i ymlacio ac ewch i’r gwely’n gynnar i sicrhau eich bod chi’n ffres ac yn effro ar gyfer yr arholiad.

Fy arholiadau

TGAU Bioleg Papur 1

Dyddiad: ..................................................................

Amser: .....................................................................

Lleoliad: ...................................................................

TGAU Bioleg Papur 2

Dyddiad: ..................................................................

Amser: .....................................................................

Lleoliad: ...................................................................

TGAU Bioleg Asesiad ymarferol

Dyddiad: ..................................................................

Amser: .....................................................................

Lleoliad: ...................................................................

